કાળી ચૌદશની રાત્રી એટલે તંત્ર-મંત્રથી વિવિધ સાધનાથી અમોધ શક્તિ પ્રાપ્ત કરવાનો અવસર એમ મનાય છે, આ રાત્રીએ તાંત્રિકો, ભૂવાઓ મોડી રાત્રી સુધી સ્મશાન કે અવાવરું જગ્યાએ જઇ ભૂત સાધતા હોવાની લોકવાયકા છે. જો કે, હવે શહેરમાં આવો કોઇ જ માહોલ હોતો નથી. મંગળવારે કાળી ચૌદશની રાત્રે 'નવગુજરાત સમયે' શહેરના કેટલાક સ્મશાનોની મુલાકાત લીધી હતી. પરંતુ ત્યાં ભૂવા-તાંત્રીકો નહીં પરંતુ સામાન્ય લોકોની અવર જવર વધુ જોવા મળી હતી. જેના કારણે ભૂવા ભગતો, તાંત્રિકો મેલી વિદ્યા દ્વારા ભૂતપ્રેતને વશ કરવાની વાતો કરે છે. પરંતુ શહેરમાં હવે આ લોકવાયકાઓ ખોટી સાબીત ઠરી છે.